ועדת הכנסת, כנסת 24, פרוטוקול מספר 49, 2021-12-14 12:00

ניר אורבך: בוקר טוב, אני מתכבד לפתוח את ישיבת ועדת הכנסת.

ניר אורבך: היום יום שלישי, עשרה בטבת, יום הקדיש הכללי, תשפ"ב, 14 בדצמבר 2021.

ניר אורבך: אנחנו נתחיל, על פי בקשתה של מזכירת הכנסת לחכות לה עם הסעיף הראשון, בסעיף השני: ערעורם של חברי הכנסת שלמה קרעי, אורית סטרוק ומאיר פורש על החלטת הנשיאות שלא לאשר דחיפות הצעתם לסדר היום בנושא "מינוי שי ניצן לרקטור הספרייה הלאומית בניגוד לחוק ולתפקיד חדש שנתפר במיוחד בשבילו".

ניר אורבך: חבר הכנסת אחמד טיבי, אתה תנמק את - - -

- דדון: אולי נשמע קודם את המערערים.

שלמה קרעי: אני רוצה שהיועצת המשפטית תהיה כאן, אדוני.

שלמה קרעי: חשוב לנו שתהיי בהאזנה.

שלמה קרעי: יש כאן שאלות שאני רוצה לשמוע את חוות דעתך.

שלמה קרעי: אפשר לפתוח?

שלמה קרעי: תודה, אדוני יושב-הראש.

שלמה קרעי: אולי אני אגיד את השאלות שחשוב לי לשמוע את ארבל לגביהן, ואז אני אדבר לגבי הנושא.

שלמה קרעי: שאלה טכנית קודם כל, לגבי הצעה לסדר, האם יש קווים מנחים בנשיאות הכנסת?

שלמה קרעי: כי כאן הגשנו את - -

ארבל אסטרחן: הצעה דחופה.

שלמה קרעי: - - ההצעה הדחופה לסדר, נציגי שלוש סיעות באופוזיציה.

שלמה קרעי: זאת אומרת, זו לא הצעה שהגיש אחד, אלא הגישו שלושה אנשים שמייצגים שלוש סיעות באופוזיציה, בשם הסיעות שלהם אגב.

שלמה קרעי: והאם אושרו הצעות דחופות לסדר אחרות שהגיש אדם אחד?

שלמה קרעי: זאת אומרת, מי קובע את העדיפות?

שלמה קרעי: האם אין מניעה לפסול בגלל אג'נדה את ההצעה הדחופה לסדר?

שלמה קרעי: לא נותנים עדיפות למספר חברי כנסת, למספר סיעות, שדורשים את הבקשה הזו?

שלמה קרעי: זו שאלה שאני אשמח לשמוע מה הקריטריונים שם.

שלמה קרעי: מכאן אני רוצה לעבור לנושא עצמו.

שלמה קרעי: אדוני, יש כאן ממש שערורייה שאי אפשר לעבור עליה לסדר היום, והדיון הזה הוא דיון שנדרש בדחיפות, אי אפשר לדחות אותו.

שלמה קרעי: יש כאן מינוי, ג'וב שתפרו לפרקליט המדינה לשעבר, שי ניצן, לרקטור הספרייה הלאומית בניגוד לחוק.

שלמה קרעי: בניגוד לחוק.

שלמה קרעי: גם אם זה היה בחוק, שאלנו הרבה שאלות ולא קיבלנו תשובות עליהן: מה היה התהליך, מה היה המכרז, איך בדיוק הגיעו לזה?

שלמה קרעי: אבל אני אספר את הסיפור.

שלמה קרעי: פרקליט המדינה, שי ניצן, נתפר עבורו ג'וב – רקטור הספרייה הלאומית.

שלמה קרעי: התפקיד הזה, אדוני, הוא תפקיד פסול.

שלמה קרעי: ארבל, הוא פסול חוקית גם.

שלמה קרעי: חשוב שאת תאמרי את חוות דעתך בעניין.

שלמה קרעי: יש חוק – מתוקף חוק הספרייה הלאומית, התשס"ח-2007, לחברת הספרייה הלאומית יש דירקטוריון שממנה את המנהל הכללי, והוא רשאי להחליט שלחברה יהיה גם מנהל אקדמי.

שלמה קרעי: החוק מאפשר לדירקטוריון למנות שני תפקידים.

שלמה קרעי: - - - הוא צריך לקבוע את תפקידו – מנהל כללי ומנהל אקדמי, בחוק.

שלמה קרעי: ואכן לספרייה יש מנהל כללי, אורן וינברג, בעל רקע עשיר בעולם הספרנות והספריות.

שלמה קרעי: ויש לה גם מנהל אקדמי, פרופ' אלחנן ריינר, פרופ' להיסטוריה של עם ישראל.

שלמה קרעי: אבל בחוק אין זכר לרקטור.

שלמה קרעי: ולמרות זאת, למרות שבחוק אין הסמכה לדירקטוריון למנות רקטור ולתפור תפקיד כזה, הקים הדירקטוריון ועדת איתור למשרה הזאת ומינה רקטור על פי המלצתה.

שלמה קרעי: אבל הדירקטוריון הזה לא הוסמך בחוק לעשות את הדבר הזה.

שלמה קרעי: זאת אומרת שללא קשר לזהות הממונה – שגם הוא מאוד בעייתי ולא קשור בכלל, ואין לו שום כישורים ולא שום דבר שקשור לקבוע בספרייה הלאומית –המינוי הזה הוא מינוי פסול.

אורית סטרוק: הוא קרא המון ספרים.

שלמה קרעי: הוא כתב המון כתבי אישום תפורים.

שלמה קרעי: פורסם, אדוני, כי הוקמה ועדת איתור והמכרז לתפקיד פורסם, אבל ניסינו אני וחבריי למצוא את התיעוד הזה לאותה ועדת איתור, לאותו מכרז, מה פורסם, מה היו תנאי המכרז, מי היו המתמודדים – אבל שום דבר.

שלמה קרעי: מה היה מספר הפונים, מה היו כישוריהם – כלום, אין שום דבר, זה כאילו אנחנו מדינה בתוך מדינה שבה כשמדובר בחברי הפרקליטות, מערכת אכיפת החוק, להם הכול מותר, אצלם אפשר לעשות הכול במחשכים, ואף אחד לא יודע וזה עובר בשתיקה.

שלמה קרעי: מה שכן ידוע, שהוועדה איתרה את שי ניצן, עד לאחרונה פרקליט המדינה, ששמו הולך לפניו בהקשרים שאין להם שום דבר עם עולם הספריות.

שלמה קרעי: אמרו עליו הילה גרסטל וד"ר מאיה פורמן, ד"ר חן קוגל, והיועץ המשפטי לממשלה בעצמו שאמר שהוא תופס אותו בגרון ושהוא תופר לו תיקים.

שלמה קרעי: אני לא מצליח להבין איך דבר כזה קורה, שאדם שאין לו שום קשר עם העולם הזה, תופרים לו תיק בניגוד לחוק, שהחוק בכלל לא מסמיך את הדירקטוריון לתפור תפקיד כזה של רקטור הספרייה הלאומית.

שלמה קרעי: למינוי יש השלכות תקציביות, ולעניין הזה הוא מקבל, חוץ מהפנסיה התקציבית שלו של עשרות אלפי שקלים בשנה, פה עוד עשרות אלפי שקלים בשנה לתפקיד שנתפר בניגוד לחוק, בניגוד לכללים תקינים.

שלמה קרעי: ואני חושב שאסור לנו לעבור לסדר-היום, אדוני, בפרט – אני אוסיף את הדבר האחרון – שלא הבנו בהסכמים הקואליציוניים על מה סיעת תקווה חדשה הכניסה הגדלה בתקציב של הספרייה הלאומית.

שלמה קרעי: מה עם הפריפריה, העניים, החלשים, החולים, משרד הבריאות, משרד החינוך?

אחמד טיבי: יש קשר?

שלמה קרעי: אני שואל שאלת תם.

שלמה קרעי: לא צריך לבדוק את העניין הזה?

שלמה קרעי: העלאה מ-48 מיליון שקל תקציב ל-70 ומשהו מיליון שקל תקציב – זה מופיע בהסכמים הקואליציוניים של תקווה חדשה.

אורית סטרוק: מה אתה אומר?

אורית סטרוק: הכפילו כמעט את התקציב.

ניר אורבך: לא בונים פה בניין חדש?

שלמה קרעי: בונים בניין חדש, נכון, אבל עושים הרבה דברים במדינת ישראל, שום דבר מזה לא נכנס להסכמים קואליציוניים של מפלגה שהיא לא מנהלת את המדינה.

שלמה קרעי: לכן יש פה הרבה תמיהות, הרבה דברים שאסור לנו לעבור עליהם לסדר היום, ואני מבקש לאשר את הדיון הזה אדוני.

ניר אורבך: חבר הכנסת קרעי, תודה רבה.

ניר אורבך: ארבל, לפני שאת עונה, ברשותכם – זה תלוי בהסכמת חברת הכנסת סטרוק כמובן – חבר הכנסת פרוש ביקש לנמק עכשיו.

אורית סטרוק: כן, בוודאי.

אורית סטרוק: בוודאי.

ניר אורבך: חבר הכנסת פרוש, תנמק ואחר כך ארבל תענה לחבר הכנסת קרעי ונעבור הלאה.

מאיר פרוש: את הנושא אני מכיר לעומק כתוצאה משיחות עם חבר הכנסת קרעי, שהוא חי ונושם ומנסה כלפי חוץ להוציא את הכאב שיש לו.

מאיר פרוש: אם אני לא טועה, אני ראיתי גם דברים שהנשיאות החליטה שחבר כנסת אחד ביקש.

מאיר פרוש: אז אני לא רוצה לומר שאני חולק על כל שיטת ההחלטות בנשיאות, - - - נציגות ו- - - הצבעות, אתמול כי זה חלק מהתוצאה שהאופוזיציה מאוד פגועה מההתנהלות של הקואליציה.

מאיר פרוש: אני לא רואה למה הנושא הזה, עם כל הנימוקים של חבר הכנסת קרעי – הספקתי לשמוע אותו כאן, אבל אני מכיר את הטיעונים האלה – לומר שהדבר הזה לא צריך לקבל סדר-יום.

מאיר פרוש: לכן אני מבקש לערער על ההחלטה של הנשיאות, ואני מבקש שהוא ייכלל.

ניר אורבך: חבר הכנסת פרוש, תודה רבה.

מאיר פרוש: אני כמציע מערער, אבל את ההצבעות יעשה החבר הקבוע בוועדה.

ניר אורבך: בסדר גמור.

ניר אורבך: ארבל תתייחס למה שביקש חבר הכנסת קרעי, ואז חברת הכנסת סטרוק תדבר.

ארבל אסטרחן: תקנון הכנסת מותיר לנשיאות הכנסת שיקול דעת רחב בקביעה מהן ההצעות הדחופות לסדר שיאושרו בכל שבוע.

ארבל אסטרחן: ההנחיה של סעיף 54 היא שאם נושא ההצעה הוא בעל חשיבות או דחיפות מיוחדת, ואז יש כמה מגבלות, למשל: לא יאושרו יותר מחמישה נושאים, או שאם יש באותו שבוע הצעה לסדר או שאילתה דחופה אי אמון באותו נושא – זאת אומרת שיכול להיות נושא מאוד חשוב, אבל הוא כבר נדון בדרך אחרת, אז לא יאשרו אותו כהצעה דחופה, או שאישרו דיון מהיר.

ארבל אסטרחן: אלה בגדול הדברים.

ארבל אסטרחן: הרבה פעמים העובדה שהרבה ח"כים הציעו הצעה מלמדת על החשיבות שלה, ח"כים מסיעות שונות כמובן, כי ח"כים מאותה סיעה לא יכולים.

ארבל אסטרחן: הנשיאות יכולה להחליט שנושא שגם ח"כ אחד חשב עליו הוא נושא דחוף.

ארבל אסטרחן: אם אני מסתכלת על ההצעות של השבוע, למשל, הנושא הראשון ברשימה שהונח בפני הנשיאות, נושא הקטל בדרכים ביהודה ושומרון שהגישו שלושה ח"כים – לא אושר.

ארבל אסטרחן: ויש עוד.

ארבל אסטרחן: יש הרבה מאוד הצעות של ח"כים בודדים ששתיים מהן אושרו.

ארבל אסטרחן: אני לא חושבת שאי פעם הייתה איזושהי הנחייה או מחשבה או אמירה שהצעה שח"כ אחד מגיש – יש פחות סיבות לנשיאות לחשוב שהיא חשובה או דחופה.

ארבל אסטרחן: אגב, אתה אומר זה מטעמי ומטעם סיעת הליכוד, אבל זה לא ככה, הצעה דחופה היא - - -

שלמה קרעי: מה את אומרת, ארבל, שהנשיאות – שיש לה רוב מסוים לקואליציה – יכולה למנוע מאתנו, חברי כנסת, להעלות נושאים לסדר-היום?

אורית סטרוק: היא עושה את זה כל הזמן.

ארבל אסטרחן: אם הנשיאות הייתה אומרת אנחנו לא בוחרים הצעות של ח"כים מהאופוזיציה, היה מקום לבחון את הנושא.

שלמה קרעי: לא, נושאים שלא רוצים לדבר עליהם, רוצים לסתום לכם את הפה בנושא הזה.

ארבל אסטרחן: אתם כמובן יכולים להגיש הצעה רגילה, אז אין פה עניין לסתום את הפה.

אחמד טיבי: לדבר עשר דקות?

ארבל אסטרחן: כן, נכון, זה נותן יותר זמן דיבור.

ארבל אסטרחן: זאת אומרת, יש לחברי הכנסת כלים רבים ומשמעותיים להעלות נושאים.

שלמה קרעי: גם הצעה רגילה, וזה לא שמאשרים כל הצעה.

ארבל אסטרחן: לא צריך לאשר.

אורית סטרוק: זו המכסה שלך.

ארבל אסטרחן: זה פשוט יורד מהמכסה, זה ההבדל.

ארבל אסטרחן: זה גם עולה באותו שבוע ויש יותר זמן לדבר.

ארבל אסטרחן: לכן בסופו של דבר יש מכסה מוגבלת, הנשיאות יושבת וחושבת מה נראה לה הכי חשוב.

ארבל אסטרחן: בסוף זה גם לא סיעתי – הסתכלתי על מה שאושר היום.

ארבל אסטרחן: לשלושה ח"כים מהליכוד כן אושרו הצעות דחופות שהם הגישו: קטי שטרית, קרן ברק וגילה גמליאל.

שלמה קרעי: לא אמרתי שזה סיעתי, אמרתי שזה נושאי, זה מהותי.

ארבל אסטרחן: לא, אמרת מטעמנו ומטעם הסיעה.

שלמה קרעי: אני אומר שזה מהותי, העניין הזה לסתום פיות בנושאים שלא רוצים שנדבר עליהם.

ארבל אסטרחן: אז נשמע את נציג הנשיאות.

ארבל אסטרחן: למה יש סתימת פיות?

ארבל אסטרחן: איך זה סתימת פיות?

ארבל אסטרחן: יש המון נושאים שלא אושרו.

ארבל אסטרחן: נראה שיש פה עשרות נושאים שלא אושרו.

שלמה קרעי: ארבל, תמיד כשמדברים על דברים האלה, אתם מתייחסים בסבירות, כמה חברי כנסת.

שלמה קרעי: תמיד אמרו לנו – אני זוכר, בתקופות קודמות – שמתייחסים למספר חברי הכנסת שהגישו.

ארבל אסטרחן: לעיתים זה מעיד על החשיבות והדחיפות, אבל הנשיאות יכולה לחשוב שבעיניה יש משהו יותר דחוף.

ארבל אסטרחן: אני פשוט לא רואה פה משהו שהוא כל כך בוטה, שיש פה איזושהי חריגה מדברים שהיו מקובלים בכנסת.

ניר אורבך: ארבל, תודה רבה.

ניר אורבך: חברת הכנסת סטרוק, בבקשה.

אורית סטרוק: תודה רבה, אדוני היושב-ראש.

אורית סטרוק: אני אגיד לך למה אני החלטתי לערער על ההחלטה הזו, למה בכלל החלטתי להצטרף להצעה של ידידי, חבר הכנסת קרעי, להגיש את הבקשה.

אורית סטרוק: אתה יודע, אני כבר הרבה זמן לא הגעתי אליך לוועדה עם ערעור על החלטה.

אורית סטרוק: במקרה הזה אני באמת חושבת שחייבים לערער ואני חושבת שהנושא חייב להגיע לבחינה של הכנסת, משום ש – תסלח לי על המילה הקשה.

אורית סטרוק: תסלח לי, ניר, על המילה הקשה, אבל אני חושבת שמדובר כאן בשחיתות.

אורית סטרוק: סליחה, אני מתנצלת על המילה הקשה, אבל מדובר כאן בשחיתות, ותפקידנו ככנסת לוודא שלא נעשים מעשי שחיתות במינויים מהסוג הזה.

אורית סטרוק: עכשיו אני רוצה לקחת את עצמנו אחורה, ברשותך ניר, לספטמבר 2012.

אורית סטרוק: עד ספטמבר 2012 כיהן שי ניצן כמשנה לפרקליט המדינה לתפקידים מיוחדים.

אורית סטרוק: זה היה תפקידו.

אורית סטרוק: במסגרת התפקיד הזה הוא התעמר קשות באנשי ימין, מתנחלים, מפגיני ימין, ניהל כלפיהם מערכת שלמה של אכיפה בררנית במסגרת צוות מיוחד לאכיפת החוק, שהוא המציא אותו יש מאין.

אורית סטרוק: אני אסביר.

אורית סטרוק: אני אסביר.

אורית סטרוק: בשנת 1998 נחשפו קיומם של נהלים מיוחדים לאכיפת החוק על מתנחלים ואנשי ימין, ונחשף קיומו של צוות שאמור לטפל במיוחד בהחמרת האכיפה על פלח האוכלוסייה הזה.

אורית סטרוק: הממשלה בשנת 1998 קיימה דיון בנהלים האלה, שהיו סודיים.

אורית סטרוק: הם היו כל כך סודיים שאפילו היועץ המשפטי דאז, אליקים רובינשטיין, לא קיבל עליהם מידע מהגברת טליה ששון, שהייתה מופקדת עליהם, ורק לאחר שחשפנו את הנהלים, הנהלים האלה הובאו לממשלה והממשלה קיימה בהם דיון.

אורית סטרוק: הממשלה, ניר, קיבלה החלטה בשנת 1998.

אורית סטרוק: החלטה שהיא קיבלה הייתה החלטה מאוד ראויה.

אורית סטרוק: היא קיבלה החלטה שצריך שיהיה צוות לאכיפת חוק בסוגיות אכיפה והמרדה כלל ארצי, כלל מגזרי, על כל מי שיש נגדו חשדות על הסתה והמרדה, ולא על מגזר מסוים.

אורית סטרוק: הגיע שי ניצן ופשוט דילג מעל החלטת הממשלה הזו, לקח את הצוות הזה והפך אותו מחדש לצוות שעוסק אך ורק באכיפה על מתנחלים ועל אנשי ימין.

אורית סטרוק: בשנת 2012 הוא סיים את תפקידו.

אורית סטרוק: קודם סיום תפקידו, אדוני היושב-ראש, ניסה שי ניצן להתקבל לשלושה תפקידים אחרים שהיו פנויים בפרקליטות המדינה.

אורית סטרוק: הוא הגיש מועמדות והוא לא התקבל לאף אחד מהם.

אורית סטרוק: והנה, ערב סיום תפקידו – ממש ערב סיום תפקידו – קיבלנו מידע שהולכים לתפור לו תפקיד מיוחד.

אורית סטרוק: תפקיד מיוחד שלא היה קיים עד אז במשרד המשפטים, תפקיד של משנה ליועץ המשפטי לממשלה לתפקידים מיוחדים.

אורית סטרוק: לא היה תפקיד כזה אז.

אורית סטרוק: וחבר הכנסת יריב לוין הגיש על זה בקשה לדיון מהיר בוועדה לביקורת המדינה, והיה דיון בוועדה לביקורת המדינה.

אורית סטרוק: והגיע שר המשפטים דאז, יעקב נאמן, ודנו בנושא הזה.

אורית סטרוק: הוועדה לביקורת המדינה ראתה בחומרה רבה את העובדה שהולכים לתפור תפקיד מיוחד, חליפה ליתום – חליפה ליתום – לשי ניצן, שהוא לא יישאר בלי תפקיד, כי הוא ניסה להגיש מועמדות לתפקיד אחד, לתפקיד שני, לתפקיד שלישי, ולא הצליח, אז כדי שיהיה לו תפקיד בכיר, תופרים לו חליפה ליתום.

אורית סטרוק: היה דיון בוועדה לביקורת המדינה, אני מדברת על קיץ 2012 – אין לי כרגע את התאריך המדויק, אבל אני זוכרת היטב – מי שישב בראש הוועדה היה חבר הכנסת אורי אריאל.

אורית סטרוק: והוועדה ראתה בחומרה את הדבר הזה.

אורית סטרוק: וחיכינו לראות מה יהיה.

אורית סטרוק: ואז בספטמבר 2012, ביום חמישי אחד, פתאום מקבלים שרי הממשלה הודעה שיש מינוי חדש שהולך לבוא לממשלה ביום ראשון.

אורית סטרוק: מחמישי לראשון, בלי שום התראה מוקדמת, בלי כלום, וזה מינוי לתפקיד המיוחד הזה.

אורית סטרוק: והגיע היועץ המשפטי דאז, וינשטיין, לישיבת הממשלה והסביר לחברי הממשלה שהוא פשוט לא יכול להמשיך בתפקידו אם שי ניצן לא יהיה לצדו, ולכן מעכשיו יהיה תפקיד חדש – משנה ליועץ המשפטי לממשלה לתפקידים מיוחדים.

אורית סטרוק: לא היה תפקיד כזה קודם לכן, הוא הומצא, חליפה ליתום, עבור שי ניצן.

אורית סטרוק: ווינשטיין הפעיל את מלוא כובד משקלו כדי שהמינוי הזה – הקריטי והחשוב, עם חוות דעת שצורפה למה חייבים כזה משנה ואי אפשר בלעדיו, ויש המון נושאים שאי אפשר לדון בהם בלי זה, חייבים את זה.

אורית סטרוק: והממשלה אישרה.

אורית סטרוק: הממשלה אישרה.

אורית סטרוק: תפקיד שלא היה קודם, מועמד אחד ויחיד, וינשטיין לא יכול בלי זה.

אורית סטרוק: שי ניצן נכנס לתפקיד הזה, ועכשיו נשאלת השאלה כמה זמן הוא תפקד בתפקיד.

אורית סטרוק: כמה זמן אתם חושבים?

ניר אורבך: חברת הכנסת סטרוק, אנחנו עוברים עכשיו שנה-שנה?

שלמה קרעי: זה מאוד מעניין.

אורית סטרוק: לא, אנחנו לקראת הסוף.

שלמה קרעי: תקשיב עד הסוף.

שלמה קרעי: תקשיב לסוף.

שלמה קרעי: אני כבר מנחש שהתפקיד הזה נסגר כשהוא יצא מהמינוי.

אורית סטרוק: זה מפליא.

אורית סטרוק: זה מפליא.

אורית סטרוק: תאמין לי שכל – אני אסביר לך משהו, ניר.

ניר אורבך: אני סקרן, אבל אנחנו בסוף 2012 כרגע.

אורית סטרוק: תקשיב, אני אגיד לך משהו.

אורית סטרוק: יש דברים שאנחנו כחברי כנסת - - -

יצחק פינדרוס: ניר, אני בטוח שתיתן גם לחברי ועדה אפשרות להתבטא.

איתמר בן גביר: אנחנו רוצים לספר על שנת 2000.

ניר אורבך: ככל שיותיר לנו הזמן.

אורית סטרוק: אני אגיד לך משהו, ניר.

אורית סטרוק: אני רוצה להגיד משהו מאוד רציני.

אורית סטרוק: מאוד רציני.

אורית סטרוק: אנחנו כחברי כנסת אחראיים לכך שלא תהיה פה שחיתות.

אורית סטרוק: זה תפקידנו.

ניר אורבך: אני חושב שאין מחלוקת, חברת הכנסת סטרוק.

ניר אורבך: כל המחלוקת היא בסופו של דבר על דחיפות העניין, זו המחלוקת.

אורית סטרוק: אני רוצה להגיע לפואנטה.

אורית סטרוק: דחיפות העניין היא עצומה, כי עושים שוב את אותו דבר.

ניר אורבך: בוודאי.

ניר אורבך: יש פה 40 נושאים - - -

אורית סטרוק: ניר, אני רוצה לשאול אותך, כמה זמן לדעתך, להערכתך, כמה זמן שירת שי ניצן בתפקיד הקריטי שבלעדיו אי אפשר היה לנהל את ענייני המשפטים של מדינת ישראל?

אורית סטרוק: כמה זמן?

שלמה קרעי: שנה וחצי?

אורית סטרוק: הלוואי.

אורית סטרוק: שנה וחודש.

אורית סטרוק: מספטמבר 2012 ועד נובמבר 2013, בדיוק שנה וחודש, כי אז הייתה ועדת איתור לבחירת פרקליט המדינה החדש במקום משה לדור.

אורית סטרוק: וראה זה פלא, ועדת האיתור, שאמורה להשיג לממשלה מספר מועמדים שהממשלה תבחר ביניהם, הצליחה להצביע רק על מועמד אחד.

אורית סטרוק: תנחש איך קראו לו – שי ניצן.

אורית סטרוק: רק אחד.

אורית סטרוק: רק אחד.

אורית סטרוק: וחברי ממשלה, שחלקם היו מאוד מאוד מזוהים עם הימין, ומאוד הפריע להם למנות את שי ניצן, עם הרקורד האיום שלו כלפי הימין, לתפקיד פרקליט המדינה היו אנוסים.

אורית סטרוק: ועדת האיתור אנסה אותם.

ניר אורבך: סליחה שאני קוטע אותך.

אורית סטרוק: אני מסיימת.

ניר אורבך: אני לא מגביל בזמן, אבל את פורסת לנו מסכת של עשר שנים עם ממשלות שונות.

אורית סטרוק: לא עשר שנים, אני פורסת מסכת - - -

ניר אורבך: מסוף 2012.

ניר אורבך: בואי נתקדם.

אורית סטרוק: אנחנו נתקדם.

שלמה קרעי: היא מראה לך שזו מתפרה שיטתית.

ניר אורבך: חבר הכנסת קרעי, בסדר, עשר שנים – אני לא יודע מי ועדות האיתור שם היו.

ניר אורבך: אגב, בלי להביע דעה - - -

אורית סטרוק: ניר, תן לי רגע.

אורית סטרוק: אל תביע דעה.

אורית סטרוק: תן לי שנייה, אני פורסת בפניך עובדות כי בכול זאת, יש לי פרופסורה בנושא הזה.

ניר אורבך: מאה אחוז, אבל חברת הכנסת סטרוק, אני אומר בכבוד: בואי נגיע לנקודה.

ניר אורבך: אני רוצה לאפשר גם לחברי הכנסת - - -

אחמד טיבי: תשלימי את ההקדמה וגשי לנושא.

אורית סטרוק: בזמן שאתה אומר לי בואי נגיע לנקודה, כבר הייתי מגיעה לנקודה חמש פעמים.

אורית סטרוק: מה שאני אומרת, שי ניצן עבר מתפקיד לתפקיד.

אורית סטרוק: חברי הממשלה נאנסו לאשר אותו משום שלא הייתה להם אופציה אחרת.

אורית סטרוק: הכתבת המדינית של גלי צה"ל דאז, אילאיל שחר דיווחה בגלי צה"ל – ויש לי את ההקלטה – שחברי ממשלה אמרו לה שהם מפחדים להצביע נגד המינוי מחשש שייתפר להם תיק.

אורית סטרוק: כך אמרו חברי ממשלה לאילאיל שחר, שהם מפחדים להצביע נגד המינוי של שי ניצן בנובמבר 2013 מחשש שייתפר להם תיק.

אורית סטרוק: הוא מונה לתפקיד פרקליט המדינה.

אורית סטרוק: ועכשיו תנחש מה קרה לתפקיד הקריטי שאי אפשר היה בלעדיו.

שלמה קרעי: שתפרו לו לפני זה.

ניר אורבך: הוא לא מאויש עד היום.

אורית סטרוק: מה קרה לתפקיד הזה?

אורית סטרוק: הוא נותר בלתי מאויש.

אורית סטרוק: פתאום לא היה בו צורך.

אורית סטרוק: יש לנו, אדוני היושב-ראש, חברה משותפת.

אורית סטרוק: חברתנו המשותפת, שרת המשפטים לשעבר איילת שקד - - -

ניר אורבך: חברת הכנסת סטרוק, סליחה, אני נותן לך עד 12:26.

אורית סטרוק: מעולה.

אורית סטרוק: אני גומרת לפני.

אורית סטרוק: כשחברתנו המשותפת איילת שקד כיהנה כשרת המשפטים, זכיתי להיות הרבה במשרד המשפטים לצדה, לעזור לה בכל מיני דברים ועניינים.

אורית סטרוק: ואז גיליתי את נבכי הקליקה.

אורית סטרוק: את נבכי הקליקה שקיימת במשרד המשפטים.

אורית סטרוק: אני אומרת לך בוודאות שלאדם הבכיר ביותר בקליקה הזאת קראו שי ניצן.

אורית סטרוק: ועכשיו אנחנו רואים איך שוב נתפר לו תיק שאף אחד לא צריך, שלא קיים בכלל בחוק של הספרייה הלאומית, ששואב כספים של המדינה ללא צורך, ממש ללא צורך.

אורית סטרוק: ואתה יודע מה, ניר?

אורית סטרוק: בעוד שנה ומשהו פתאום יסתבר לך שזו הייתה רק מקפצה לתפקיד הבא, כדי שבינתיים הוא יחיה לו בנחת ועם משכורת שמנה.

אורית סטרוק: אם יש לנו כחברי כנסת איזשהו תפקיד למנוע שחיתות, פה התפקיד הזה מונח.

אורית סטרוק: ולכן הנושא הזה חייב לעלות לדיון בכנסת, הוא לא יכול להיות מופקר.

אורית סטרוק: אנחנו לא יכולים לאטום עיניים, אוזניים ופה ולהגיד לא ראינו, לא שמענו, לא ידענו.

אורית סטרוק: זו שחיתות.

ניר אורבך: תודה רבה.

ניר אורבך: עמדת במילה שלך.

ניר אורבך: חבר הכנסת אחמד טיבי, סגן יושב-ראש הכנסת, אנא הצג בבקשה את עמדת הנשיאות.

אחמד טיבי: תודה רבה אדוני.

אחמד טיבי: האמת, זה תרגיל יפה, שלמה.

אחמד טיבי: לא אישרו להם הצעה דחופה של שלוש דקות, ופה הרצאה של עשר דקות כל אחד.

אחמד טיבי: זו השיטה היעילה ביותר לשלוח מסר לציבור.

אחמד טיבי: כל נציגי הציונות הדתית פה, למרות ששי ניצן גם הוא נציג של הציונות הדתית, או בן לציונות הדתית.

אורית סטרוק: היה מת.

איתמר בן גביר: בערך כמו שאתה נציג הציונות הדתית, זה אותו רעיון.

אחמד טיבי: בן לציונות הדתית.

אחמד טיבי: בן.

אורית סטרוק: היה מת.

איתמר בן גביר: בערך כמו שאתה נציג הציונות הדתית, זה אותו רעיון.

איתמר בן גביר: אותו קו מחשבתי.

אחמד טיבי: לא, הגזמת.

אורית סטרוק: הוא אויב הציונות הדתית מספר 1.

אחמד טיבי: לא זה מה שהוא אמר על עצמו לפחות.

אורית סטרוק: אני אומרת מה שאנחנו אומרים.

אחמד טיבי: האמת היא שכאשר מובאות בפני הנשיאות מספר הצעות, היא מחליטה מה מתאים יותר, מה דחוף יותר, כי זו הצעה דחופה לסדר-היום.

אחמד טיבי: והנושאים שנבחרו הם נושאים ראויים, אנחנו רואים את חמשת הנושאים.

אחמד טיבי: אגב, הוחלט על ארבעה והוסיפו את הרביעית או את החמישית כי היא דחופה יותר וחשובה בעיני הנשיאות.

אחמד טיבי: ולכן הנשיאות לא החליטה שהנושאים שלכם לא חשובים.

אחמד טיבי: היא לא החליטה.

אחמד טיבי: או שלנושא אין ערך פרלמנטרי.

אחמד טיבי: היא החליטה שאלה הם הנושאים שהשבוע היא רוצה לדון בהם, ולכן היא לא קיבלה את ההצעה שלכם, ולכן חבר הכנסת קרעי וחבריו, הגשתם ערעור ונתתם פה הרצאה של עשר דקות כל אחד, אפילו חזרתם עשר שנים אחורה למינוי של שי ניצן.

שלמה קרעי: מה עמדתך האובייקטיבית, אדוני?

אורית סטרוק: לא, שלמה, רק שנייה, אני רק רוצה - - -

ניר אורבך: לא, לא, לא, חבר הכנסת - - -

אחמד טיבי: אני מייצג את הנציגות.

אורית סטרוק: זה רק דקה.

אורית סטרוק: ברבע דקה משהו שלמדתי פה מארבל.

אורית סטרוק: אנחנו הבנו פה מארבל בדיונים קודמים שאנחנו לא באים להאשים את הנשיאות, אלא ועדת הכנסת יכולה להחליט להוסיף נושא.

אחמד טיבי: בהחלט.

אחמד טיבי: בהחלט.

אחמד טיבי: זה נכון.

אחמד טיבי: זה נכון.

אחמד טיבי: אבל הייתה החלטה שיהיו רק ארבעה נושאים, ובאופן חריג השבוע הוסיפו חמישי.

שלמה קרעי: אז תקעתם את ועדת הכנסת גם.

אחמד טיבי: אתה משתמש בוועדת הכנסת בצורה יעילה.

אחמד טיבי: בצורה יעילה.

אורית סטרוק: זה לא נכון.

שלמה קרעי: היא הקריאה שיש רק חמישה נושאים - - -

ארבל אסטרחן: אגב, ועדת הכנסת יכולה להוסיף.

אחמד טיבי: אגב, חבר הכנסת קרעי, הייתי בהרבה ערעורים כאן בשנים האחרונות, זו פעם ראשונה שאני רואה ערעור שנמשך יותר מחצי שעה בגלל נדיבות היושב-ראש.

אחמד טיבי: אולי בגלל שגם הוא ציונות דתית.

ניר אורבך: כן, יש בזה משהו.

ניר אורבך: חבר הכנסת טיבי, אני מבטיח שאם אתה תגיע לערער ותרצה את מכסת הזמן שלך, אתה תקבל.

אחמד טיבי: אני חושב שהנושא ברור, והנימוקים בדיוק מה שאמרתי.

ניר אורבך: חבר הכנסת טיבי, תודה רבה.

ניר אורבך: לפני שנעבור להצבעה, חבר הכנסת איתמר בן גביר וינעל את הדוברים - - -

יצחק פינדרוס: שאלתי אם תיתן רשות דיבור לחברי ועדה גם.

ניר אורבך: אין בעיה.

ניר אורבך: ברשותך, חבר הכנסת רוטמן, אתה תסיים.

ניר אורבך: חבר הכנסת בן גביר, חבר הכנסת פינדרוס ואחר כך חבר הכנסת רוטמן.

ניר אורבך: אני לא מגביל בזמן, אבל אני מבקש - - - את המהות הבנו.

איתמר בן גביר: אני אקצר.

איתמר בן גביר: אני שומע את הדברים, אדוני היושב-ראש.

איתמר בן גביר: אני שומע כאן את הדברים מטעם נשיאות הכנסת, אני מתקשה להבין.

איתמר בן גביר: מתקשה להבין את הקטנוניות ואת הרעיון לחסום איזשהו דיון שהוא כל כך חשוב, שהוא כל כך מהותי, על אדם, שאין מה לעשות, שנוי במחלוקת.

איתמר בן גביר: אורית הזכירה כאן מקצת שבחו של האדם, אני יכול להוסיף – אני נכנסתי באמצע של הדברים של אורית – שני נתונים שחשוב לדעת: אחד, כל המעצרים של ילדות בגוש קטיף, ניר, ההנחיה לבקש מעצר עד תום ההליכים לילדות בנות 12 שחוסמות כביש, זה שי ניצן.

איתמר בן גביר: 53 כתבי אישום נגדי, שמתוכם 46 זיכויים – 46 זיכויים – זה שי ניצן.

איתמר בן גביר: במדינה נורמלית, אחד כזה – היו שולחים אותו הביתה.

איתמר בן גביר: רק אצלנו הבן אדם הפך להיות פרקליט מדינה.

איתמר בן גביר: אני חושב שכאשר לוקחים את העובדה שהמינוי שלו כל כך שנוי במחלוקת, כל כך בעייתי, גם כל כך לא מקצועי – מה הקשר בין שי ניצן לבין הספרייה הלאומית?

איתמר בן גביר: באמת, באמת.

איתמר בן גביר: אין שום קשר ואין שום תחילת הבנה למה הוא קשור.

איתמר בן גביר: האנשים שם הם מינויים מקצועיים.

איתמר בן גביר: מה הוא?

איתמר בן גביר: מה ההסמכה שלו?

איתמר בן גביר: מה הוא למד כדי שהוא יכהן בתפקיד כזה?

אורית סטרוק: הוא למד איך לתפור לעצמו חליפה ליתום.

איתמר בן גביר: לתפור תיקים.

איתמר בן גביר: ולכן העניין הזה, אדוני, לתת חופש ביטוי.

איתמר בן גביר: במאמרה של פרופ' להב – אהרון ברק תמיד ציטט את זה, הנשיא אהרון ברק: טול מהאדם את חופש הביטוי, ולקחת ממנו את התכלית ואת המהות לחיים שלו.

איתמר בן גביר: וחופש הביטוי משתרע על כולם.

איתמר בן גביר: על כולם.

איתמר בן גביר: בפרשת לוי נגד מפקד המחוז הדרומי אמר בית המשפט העליון: חופש הביטוי הוא לא רק החופש של ילדים עם זרי פרחים להלך ברחובה של עיר.

איתמר בן גביר: חופש הביטוי זה גם החופש להציג דברים שהם שנויים במחלוקת, אפילו אם הם מקוממים, אפילו אם הם מרגיזים.

איתמר בן גביר: כאן האמת היא שאני לא מוצא משהו מרגיז.

איתמר בן גביר: אני חושב שיש כאן כמעט קונצנזוס בין כל מי שנמצא כאן שהמינוי הוא שנוי במחלוקת.

איתמר בן גביר: אבל באמת אני לא מבין למה לחסום את הדיון הכול כך חשוב הזה.

ניר אורבך: חבר הכנסת בן גביר, תודה רבה.

ניר אורבך: חבר הכנסת פינדרוס, בבקשה.

יצחק פינדרוס: אני רוצה לנסות בקצרה.

יצחק פינדרוס: כיוון שאני חבר ועדה, אני חייב להישאר להצבעה, אז אני רוצה לעשות את זה בקצרה בשביל שההצבעה תהיה מהר.

יצחק פינדרוס: א', אני חושב שהדיון כאן וההתנהלות הזאת, כמו שאמר אחמד טיבי, שמעלים דברים בוועדת הכנסת מכיוון שבנשיאות הן לא מאושרות, היא חלק ממה שאנחנו עוברים פה בתקופה האחרונה.

יצחק פינדרוס: חוסר הייצוג של סיעות בתוך נשיאות הכנסת – זה זועק לשמיים.

יצחק פינדרוס: אז בסוף סיעות מרגישות שהן לא יכולות להתבטא, אז הן באות להתבטא בתוך ועדת הכנסת, כי אם לא, הן היו מתבטאות בנשיאות.

יצחק פינדרוס: כבוד יושב-ראש הכנסת הנכבד, ויושב-ראש ועדת הכנסת, אתם האנשים האמונים על כבודה של הכנסת – תעשו לזה סוף.

יצחק פינדרוס: תעשו למשחק הזה סוף, לסוג ההתנהלות הזה, שסיעות מרגישות לא מיוצגות, ובצדק, כי הן לא מיוצגות.

יצחק פינדרוס: סיעות מרגישות שהן לא נמצאות ולא יכולות להתבטא במקומות שהן צריכות להתבטא, אז הן מוצאות תרגילים כאלה ואחרים, זאת האמת.

יצחק פינדרוס: אפשר לטייח את זה, אפשר לעשות את האמת, כמו שאמר – אבל זו האמת.

יצחק פינדרוס: בסוף מרגישים שלא יכולים להתבטא.

יצחק פינדרוס: זה אחת.

יצחק פינדרוס: שתיים, יש פה דברים שאני חושב שהם ברורים.

יצחק פינדרוס: איך מחברים את כל חלקי הפאזל?

יצחק פינדרוס: אני לא יודע.

יצחק פינדרוס: אבל היינו עדים אתמול – נכנס הנציג שלהם לפה, שאני מכבד אותו מאוד.

יצחק פינדרוס: תקווה לישראל ממנה מיד ושם ומטה את נציגי המפלגה, ועושים את זה בצורה מקצועית וטובה.

יצחק פינדרוס: וכאן יש דבר מעניין: הם גם הכניסו את זה להסכם הקואליציוני, הם גם שר המשפטים, הם גם שר החינוך, וגם מינו מישהו שיש לו איזשהו הקשר לחונטה המשפטית שתמיד דאגה שמי שהם לא רוצים ביקרו, תהיה לו בדיקה של כתב אישום – ראה ערך נאמן, חיים רמון, וכולי וכולי.

יצחק פינדרוס: וגם שי ניצן, כבר העיד האיש שאמון על החוק במדינת ישראל, מנדלבליט, שהוא איש שיודע להחזיק אנשים קצר איפה שצריך.

יצחק פינדרוס: איך בסוף כל זה מסתדר יחד?

יצחק פינדרוס: אני לא חושב שצריך על זה דיון במליאה, אני חושב שכל ילד יכול להבין איך הכול מסתדר ביחד.

יצחק פינדרוס: איך בסוף מפלגה מכניסה את התקציב של הספרייה הלאומית להסכם הקואליציוני, איך בדיוק שר החינוך ממנה מישהו שקשור למשרד המשפטים, והוא לא קשור למפלגה.

יצחק פינדרוס: ואתה רואה שהוא בצורה קונסיסטנטית – אתמול הציג חבר הכנסת ארבל במליאה עד מספר 50 איך כולם סודרו ברשימה בצורה מסודרת, ופתאום בזבזו תפקיד כזה בכיר על מי שהוא לא מהמפלגה.

אחמד טיבי: זה היה בוסו, נא לתת את הקרדיט.

יצחק פינדרוס: בוסו, עשה את זה יפה, נכון?

יצחק פינדרוס: אתה היית יושב-ראש.

ניר אורבך: לא ארבל, בוסו.

יצחק פינדרוס: עשה את זה בצורה מוכשרת.

יצחק פינדרוס: עד 50, ופתאום מבזבזים תפקיד על מישהו שהוא לא במפלגה.

יצחק פינדרוס: אני מזכיר לכם שהילה שי וזאן עדיין ללא תפקיד.

יצחק פינדרוס: אז כנראה שהיו פה עוד דברים שלא צריך להיות גאון גדול להבין אותם.

יצחק פינדרוס: מנדלבליט כבר הסביר.

יצחק פינדרוס: מנדלבליט כבר הסביר בדיוק איך זה עובד.

יצחק פינדרוס: תודה.

שמחה רוטמן: התבלבלו פשוט בין שי וזאן לשי ניצן.

אורית סטרוק: אדוני היושב-ראש, המינוי הזה יותר מסריח מבואש.

אורית סטרוק: יותר מסריח מבואש.

ניר אורבך: אני רק רוצה להגיד לך דבר אחד, הדיון כרגע הוא לא על מהות ההחלטה, על מהות המינוי של שי ניצן, זה לא - - -

שלמה קרעי: ודאי שכן.

ניר אורבך: זו לא הערכאה, זה רק בוחן אם הדבר הזה היה צריך להיות מאושר כהצעה דחופה לסדר.

ניר אורבך: אנחנו עושים את זה - - -

שלמה קרעי: אבל אנחנו מסבירים את הדחיפות.

אורית סטרוק: הדיון הוא אם ועדת הכנסת מוסיפה נושא.

ניר אורבך: חברת הכנסת סטרוק, בסדר.

שמחה רוטמן: סקרתם מה הנושאים האחרים שכן אושרו?

ניר אורבך: כן, בוודאי.

אורית סטרוק: אם ועדת הכנסת מוסיפה נושא, כך ארבל לימדה אותנו.

שלמה קרעי: לא, לא סקרנו.

ניר אורבך: אה, סקרנו שאלת?

ניר אורבך: לא סקרנו.

ניר אורבך: חבר הכנסת רוטמן - - -

שמחה רוטמן: כן, כי הרי בסופו של דבר הדיון - - -

ניר אורבך: רגע אחד.

ניר אורבך: רגע אחד.

ניר אורבך: רגע אחד, תאמין לי, אני אתן לך זמן.

ניר אורבך: אנחנו כבר כמעט חצי שעה בדיון הזה.

ניר אורבך: אנחנו יכולים לקיים דיון שלם, אגב, חבר הכנסת פינדרוס, גם על סתימת הפיות של האופוזיציה.

ניר אורבך: אני אומר רק תדע לך שההצעות הדחופות שאושרו לסדר, גם של אייכלר וגם של יעקב אשר.

יצחק פינדרוס: לא, אמרתי - - - בנשיאות.

יצחק פינדרוס: אני לא אמרתי - - - אופוזיציה.

ניר אורבך: רגע אחד.

ניר אורבך: אנחנו יכולים לקיים פה דיון עומק על כלל הדברים, אבל כרגע אני כן רוצה לקבוע את גבולות הגזרה של הדיון נכון לעכשיו.

ניר אורבך: חבר הכנסת רוטמן, בבקשה.

שמחה רוטמן: האמת היא שכאשר – מותר לספר את הסודות מהחדר, שהצעה דחופה שלך דחקה את ההצעה הדחופה שלי?

שמחה רוטמן: שני נביאים נתנבאו בסגנון אחד בקשר - - -

אורית סטרוק: אנחנו הגשנו את אותה בקשה ושמחה ויתר לי.

אורית סטרוק: תראה מה זה.

ניר אורבך: אתם כבר נביאים?

ניר אורבך: עד עכשיו חשבתי שאתם רק מלאכים.

שמחה רוטמן: לא, התכוונתי לשלמה קרעי ואורית סטרוק, אני לא יודע מה אתה רוצה ממני.

שמחה רוטמן: ודחקה – גם אני רציתי מאוד להציע את ההצעה הזאת, אבל כך יצא, זכתה אורית ממפלגתי, ושלמה מהליכוד.

שמחה רוטמן: כל העוסקים עם הציבור יהיו עוסקים לשם שמיים שזכות אבותם מסייעתם.

שמחה רוטמן: אבל אני חושב שכשה

שמחה רוטמן: גשתם את ההצעה לא ידעתם שזה יהיה יום כל כך מתאים לדון בזה.

שמחה רוטמן: אני חושב, בניגוד לחבריי, שתפקידו של שי ניצן הוא שנמוך לעומת מה שמגיע לו.

שמחה רוטמן: צריך להקים את בית מורשת המשרד לבט"פ, ולהעמיד בראשו את שי ניצן כי הספרייה הלאומית זה קטן עליו.

שמחה רוטמן: בית מורשת המשרד לבט"פ.

שמחה רוטמן: כי מי שיצר והמציא את האכיפה הבררנית כנגד מתיישבי יהודה ושומרון, וספציפית אני חושב שהיה לו פוקוס, הייתה לו נקודה חמה בלב – או נקודה קרה בלב, תקרא לזה איך שאתה רוצה – עם היישוב היהודי בחברון.

שמחה רוטמן: מי שהמציא את הנהלים המיוחדים לאכיפה כנגד מתיישבי יהודה ושומרון וכנגד מתנחלים בכלל, ולאחר מכן כנגד מפגיני ההתנתקות, ולאחר מכן – זה גם דבר שאנחנו גילינו לאחרונה בעקבות חשיפה של רגבים, שרק במגזר היהודי ביהודה ושומרון יש בניינים ומבנים שמסכנים את שלום האזור.

שמחה רוטמן: זה דבר שקיים רק אצל היהודים, אצל ערבים זה לא קיים, במסגרת האכיפה המפלה, הבררנית, המוטה.

שמחה רוטמן: מי שיש לו מניות זהב בנושא הוא שי ניצן.

שמחה רוטמן: והנה תראו, הקואליציה היפה והמוצלחת הזאת מצליחה גם לתת לו משרה חשובה וגם שמורשתו תמשיך כאשר השר לבט"פ אוחז בשולי גלימתו ונותן לזה את הגיבוי.

שמחה רוטמן: ואדוני יושב-ראש הוועדה, אתם מתגמלים היטב את מי שפוגע במתנחלים.

ניר אורבך: מה זאת אומרת אתם מתגמלים?

שמחה רוטמן: אתם.

שמחה רוטמן: אתם.

ניר אורבך: מה זה אתם?

שמחה רוטמן: אני אגיד מי זה אתם.

שמחה רוטמן: אתם הקואליציה.

שמחה רוטמן: אתה חבר בקואליציה, בפעם האחרונה שבדקתי.

שמחה רוטמן: אתם, מפלגת ימינה, ואתה גם, מתגמלים היטב את מי שפוגע במתנחלים.

שמחה רוטמן: כי האדם שחתום - - -

ניר אורבך: עוד פעם, תסביר לי איך זה בדיוק מגיע ואיך זה נוגע לקואליציה?

ניר אורבך: איך?

ניר אורבך: אין אפילו קשר נסיבתי.

שמחה רוטמן: אני אומר, כאשר - - -

שלמה קרעי: בוודאי שכן, זה מופיע בהסכמים הקואליציוניים שלכם.

ניר אורבך: - - - של סקירה, שאגב, על מהות הסקירה אני בכלל לא חולק - - -

שמחה רוטמן: אני עונה.

שמחה רוטמן: אני עונה.

שמחה רוטמן: אני עונה.

שמחה רוטמן: אני עונה.

שמחה רוטמן: כאשר אדם שלא ראוי לשאת באף משרה ציבורית במדינת ישראל – האמת היא שכן יש לו מנית יסוד בקואליציה ובממשלה הזאת, הוא ומנדלבליט, צריך לתת קרדיט.

ניר אורבך: הבנתי, אז עכשיו אתה כורך דברים שלא מן העניין - - -

שמחה רוטמן: לא, שנייה, אני עונה לך.

שמחה רוטמן: ניר, אני עונה.

שמחה רוטמן: ניר, אני עונה לך.

ניר אורבך: חבר הכנסת רוטמן, אני מבקש שתתמקד בנושא.

ניר אורבך: עזוב עכשיו את הפוליטיקה, סליחה שאני אומר לך את זה.

שמחה רוטמן: אני עונה לך.

שמחה רוטמן: כאשר אדם כזה מקבל תפקיד והכנסת לא דנה בנושא ולא מבינה איך קרה כפשע הזה במדינת ישראל, זה שיתוף פעולה עם משהו שלא תקין ולא צריך להיות.

שמחה רוטמן: עניין עמר בר לב – אני מקשר אותו כי אני אומר הקשר בין רדוף מתנחלים והשג ג'וב, שי ניצן זה עבד לו, עמר בר לב, זה עובד לו.

שמחה רוטמן: והדבר הזה לא צריך לעבור בשתיקה.

שמחה רוטמן: אני חייב לומר, ובזה אני אסיים, וזה ממש משפט אחרון – 467 קולות בעפרה, 663 באלון שבות, זה אתם, מפלגת ימינה.

שמחה רוטמן: אבל זה עוד כלום, כי באריאל 1,519 קולות הלכו למפלגה של ליברמן, 900 לימינה, 812 לתקווה חדשה.

שמחה רוטמן: זה מהבחירות האחרונות.

אחמד טיבי: שמחה, מה זה שייך?

ניר אורבך: וכל זה כי דחו את ההצעה הדחופה לסדר-היום?

ניר אורבך: איך אתה מגיע לזה?

שלמה קרעי: תן לו להשלים משפט, תפסיק לצנזר אותו.

שמחה רוטמן: אני מסיים את המשפט.

ניר אורבך: לא, מה זה תן לו - - - תאמין לי שאני נותן.

ניר אורבך: אין ועדה שנותנת לדבר יותר ממני, אבל חבר הכנסת רוטמן, עוד פעם טסת לכיוונים שהם - - -

שמחה רוטמן: ניר, אבל אני אומר לך מה המסר שעובר.

שמחה רוטמן: מאחר ודיברו לפניי אנשים מוכשרים וסקרו את הסוגיה מכל צדדיה, הדלתה שאני מוסיף, אני אומר דבר בעתו, מה טוב.

שמחה רוטמן: כאשר דנים לתת פרס לרודף מתנחלים אחד ובאותו יום רודף מתנחלים אחר יושב במשרד לבט"פ, ו-137 הקולות שהוא קיבל באריאל מנצחים את 1,519 הקולות של ליברמן, את 900 הקולות של ימינה, ואת 812 הקולות של תקווה חדשה, אני חושב שאתם זקוקים לחשבון נפש.

שמחה רוטמן: אני חושב שהנושא של מינוי שי ניצן, רודף המתנחלים הידוע, לתפקיד הזה זקוק לתשומת לבה של הכנסת דווקא ביום זה.

שמחה רוטמן: תודה רבה, אדוני היושב-ראש.

ניר אורבך: תודה רבה.

ניר אורבך: הצלחת גם להכניס ציוץ שירוץ עכשיו ברשתות, אני מודה לך, וזה בסדר גמור.

ניר אורבך: עכשיו לגופו של עניין, לפני שאנחנו עוברים להצבעה, אני רוצה להדגיש, אני מניח שבחלק גדול מהדברים המהותיים שאתם אמרתם אין לכם מחלוקת איתי, אבל זה לא לב העניין בכלל וזה לא הנושא.

ניר אורבך: חברת הכנסת סטרוק, את מגיעה לפה בכל פעם, ומה שאת מציעה זה הכי דחוף בעולם.

ניר אורבך: לפעמים מקבלים - - -

אורית סטרוק: סליחה, תבדוק בבקשה מתי בפעם האחרונה הייתי פה.

ניר אורבך: לא, לא, לא, לא, זה לא ויכוח.

ניר אורבך: זה לא ויכוח, עכשיו אני אומר את עמדתי.

ניר אורבך: זה לא ויכוח.

שלמה קרעי: ניר, קודם כל, זו בקשה שלי, וזו פעם ראשונה שאני מגיע לכאן, למיטב זיכרוני, עם בקשה כזאת.

ניר אורבך: חבר הכנסת קרעי, חבר הכנסת קרעי, אני מתייחס לדברים שחברת הכנסת סטרוק אמרה, לא על ההצעה.

ניר אורבך: דקה אחת אני מסיים ואנחנו עוברים להצבעה.

ניר אורבך: כל הצעה פה היא דחופה.

ניר אורבך: אגב, יש פה 40 הצעות דחופות שכל מי שהגיש אותן בטוח שהיא דחופה.

ניר אורבך: מה לעשות שמקבלים מספר מאוד מצומצם של הצעות לסדר.

ניר אורבך: אף אחד לא אומר שהנושא הזה לא חשוב.

ניר אורבך: אף אחד לא אומר שהנושא הזה לא מהותי, ואני מצטער, חבר הכנסת רוטמן, שלקחת את זה למחוזות הכי רחוקים שיש - -

שמחה רוטמן: אני לא חושב.

ניר אורבך: - - ויצאת עם ציוץ טוב.

ניר אורבך: אני מודה, יהיה לך ציוץ טוב עכשיו.

ניר אורבך: אני מודה.

ניר אורבך: אני מודה.

שמחה רוטמן: אל דאגה, אנחנו דואגים לציוצים, אבל זו חלוקת עבודה – עמר בר לב עושה ואתם מצייצים, אז גם אני צריך לצייץ.

ניר אורבך: אני מדבר עכשיו, עמר בר לב הוא לא כרגע הדיון.

ניר אורבך: ולעמר בר לב אני כבר התייחסתי.

שלמה קרעי: אבל אף אחת מ-40 ההצעות לא הגישה ערעור.

שלמה קרעי: יש לך ערעור אחד, תקבל אותו, מה קשה לך?

ניר אורבך: הדיון פה – אני חייב להגיד שחבר הכנסת אחמד טיבי ענה בטוב טעם מדוע יש הצעות שמקבלים ואף אחד לא עשה - - -

אורית סטרוק: הוא ענה בטוב טעם.

אורית סטרוק: אני לא צוחקת, הוא ענה בטוב.

שלמה קרעי: רגע, אף פעם לא אישרת כאן הצעה נוספת?

ניר אורבך: אני אישרתי הצעה.

ניר אורבך: אל תגיד לי שלא אישרתי.

שלמה קרעי: יפה, אז מה הבעיה?

ניר אורבך: אגב, גם הצעות שחברת הכנסת סטרוק הביאה.

ניר אורבך: הבעיה עכשיו – אני אגיד לך מה הבעיה.

ניר אורבך: כי לא שכנעתם, לפחות אותי, שיותר דחוף כרגע לדון בזה מאשר שאר הערעורים, או חלק גדול מהערעורים - - -

שלמה קרעי: לא ניסינו לשכנע שזה יותר דחוף כי הם לא הגישו בכלל.

שלמה קרעי: עצם זה שהם לא הגישו זה אומר שהם לא חושבים שזה כזה חשוב.

ניר אורבך: זה נושא חשוב, מהותי, ואתם יודעים מה, גם יצא בדיוק – כמו שאמר חבר הכנסת רוטמן – בזמן שהשר עמר בר לב אמר את מה שאמר.

ניר אורבך: נו שוין, אז מה?

שמחה רוטמן: אז זה נהיה דחוף.

שמחה רוטמן: זה נהיה דחוף.

ניר אורבך: לא, זה לא דחוף.

ניר אורבך: זה לא משכנע שזה דחוף.

אורית סטרוק: ניר, שנייה.

ניר אורבך: חברת הכנסת סטרוק, לא, לא, לא.

אורית סטרוק: אני רוצה רק שאלה אחת.

אורית סטרוק: זה ייקח לי רבע דקה לשאול.

ניר אורבך: התשובה היא לא.

ניר אורבך: סיימנו את הדיון.

ניר אורבך: לא, עוד רבע ועוד רבע.

ניר אורבך: מי בעד לקבל את הערעור לקבל את ידו בבקשה?

שלמה קרעי: בעד – תצביעי.

ניר אורבך: לא, חבר הכנסת קרעי, אנחנו מנהלים פה גם הצבעה - - - במקביל לתקנון - -

שלמה קרעי: אתם תדרסו את הזכויות שלנו, ואנחנו נצביע בעד.

ניר אורבך: - - שהוא לא התקנון של הכנסת, עם הממשלה החלופית, הכול טוב.

שלמה קרעי: תעשו מה שאתם רוצים, אנחנו בעד.

ניר אורבך: בסדר גמור.

ניר אורבך: מי בעד?

אורית סטרוק: חבל שאתה לא נותן לי לשאול עוד שאלה ברבע דקה.

ניר אורבך: לא, חברת הכנסת סטרוק, בסוף את יצאת עם חבל – 12:45, יעיד פה חבר הכנסת טיבי, שיש לו קצת יותר ניסיון ממני, שאני לא חושב שאי פעם היה דיון כזה ארוך על ערעור.

אורית סטרוק: אתה אמרת לי עד 12:26, ונשארה לי דקה, אני מבקשת רגע.

ניר אורבך: הכול זה הכי חשוב.

ניר אורבך: חברת הכנסת סטרוק, אנחנו נסיים את ההצבעה.

ניר אורבך: אנחנו באמצע ההצבעה.

אורית סטרוק: אבל רגע, נותרה לי דקה ואני מבקשת רבע דקה.

ניר אורבך: מי נגד הערעור – ירים את ידו בבקשה.

- דדון: שלושה מתנגדים ואחד בעד.

ניר אורבך: מי נמנע?

ניר אורבך: בעד קבלת הערעור – 1

ניר אורבך: נמנעים – אין

ניר אורבך: ההצעה נדחתה ברוב קולות.

אורית סטרוק: עכשיו תן לי את רבע הדקה שלי.

אורית סטרוק: דחית את ההצעה, תן לי את רבע דקה.

ניר אורבך: אם ירדנה תסכים, אני נותן לך רבע דקה.

אורית סטרוק: ירדנה תסכים, אני בטוחה.

שמחה רוטמן: אני מתלבט אם לבקש רביזיה, כי נראה לי שצריך עוד קצת הנמקה.

שמחה רוטמן: אורית, את לא רוצה רביזיה?

ניר אורבך: אז חברת הכנסת סטרוק, אנחנו עוברים לסעיף הראשון, אני מתנצל.

אורית סטרוק: רביזיה?

אורית סטרוק: כן, אני רוצה רביזיה, נכון.

אורית סטרוק: של הכנסת ה-24 << נושא >>

ניר אורבך: אנחנו עוברים לסעיף א', המלצת יושב ראש הכנסת וסגניו בדבר מועדי הכנסים במושב השני ופתיחת המושב השלישי של הכנסת ה-24.

ניר אורבך: למעשה זה המשך דיון מהחודש שעבר.

ניר אורבך: הייתה הצעה אחת, חבר הכנסת פרוש הציע הצעה אחרת.

ניר אורבך: אנחנו פנינו ליושב-ראש הכנסת, שהתייעץ עם הנשיאות, ואת תוצאות הבקשה של חבר הכנסת פרוש אנחנו נקבל עכשיו.

ניר אורבך: אני רוצה, ירדנה, שתציגי בבקשה את המועדים המוצעים.

אורית סטרוק: אתה יכול להגיד בבקשה באיזו שעה הרביזיה?

ירדנה מלר הורוביץ: צוהריים טובים.

ירדנה מלר הורוביץ: ההצעה שהוצגה על ידי זו הצעה שלפי התקנון יושב-ראש הכנסת קיים התייעצות עם סגניו, עם נשיאות הכנסת, ועל פי התקנון ההמלצה הזו של הנשיאות הובאה בפני השולחן המכובד הזה.

ירדנה מלר הורוביץ: ההצעה מייתרת את שבוע חנוכה כי כבר קיימנו אותו.

ירדנה מלר הורוביץ: זה באשר לנעילה של הכנס הנוכחי, כנס החורף, מועד פתיחת כנס הקיץ ונעילתו בקיץ.

ירדנה מלר הורוביץ: הובאו לכאן הצעות שונות.

ירדנה מלר הורוביץ: השולחן המכובד הזה יחליט.

מאיר פרוש: מהם התאריכים?

מאיר פרוש: אני לא רואה אותם פה.

ניר אורבך: חבר הכנסת פרוש העלה את ההצעה - - -

ירדנה מלר הורוביץ: היה ב-10 בנובמבר.

ניר אורבך: נכון, ב-10 בנובמבר, העלה את ההצעה שהנשיאות דנה בהצעה הזאת וכרגע את מעבירה לנו את זה להצבעה.

ניר אורבך: אני כמובן מעלה את זה כרגע להצבעה.

מאיר פרוש: רק תגיד את התאריך.

מאיר פרוש: למען הפרוטוקול, מה ההצעה החדשה.

ירדנה מלר הורוביץ: כפי הצעת היושב-ראש?

ניר אורבך: כן.

אורית סטרוק: ניר, אתה יכול להגיד לנו מתי הרביזיה?

ניר אורבך: הרביזיה ב-13:20.

אורית סטרוק: נהדר.

אורית סטרוק: תודה רבה.

ניר אורבך: כנס החורף נפתח ביום ראשון, כ"ז בתשרי התשפ"ב, 3 באוקטובר 2021.

ניר אורבך: הוא יסתיים, בעזרת השם, ביום ראשון, ב' בניסן תשפ"ב, 13 במרץ 2022.

ארבל אסטרחן: התאריך העברי לא נכון.

ניר אורבך: לא, סליחה.

ניר אורבך: סליחה, סליחה, זה לפני פורים.

ירדנה מלר הורוביץ: זה יהיה סוף אדר.

ירדנה מלר הורוביץ: זה יהיה סוף אדר ב'.

ניר אורבך: י"ב אדר א' התשפ"ב, 13 במרץ 2022, זה יום ראשון.

ניר אורבך: אני אקריא גם את התאריכים הבאים: כנס הקיץ 2022 ייפתח, בעזרת השם, ביום ראשון, ז' באייר תשפ"ב, 8 במאי 2022, ויסתיים, בעזרת השם, ביום ראשון, ג' באב תשפ"ב, 31 ביולי 2022.

ניר אורבך: כמובן את שבוע חנוכה כבר עברנו.

ניר אורבך: פגרת חג השבועות ביום ראשון, ו' בסיון - - -

שמחה רוטמן: מתי מתחיל הכנס?

ניר אורבך: על מה אתה מדבר?

ניר אורבך: ב-ז' באייר.

ירדנה מלר הורוביץ: יום שני הראשון מיד אחר יום העצמאות.

ניר אורבך: חג השבועות חל השנה ב-ו' בסיון, חבר הכנסת רוטמן, יום ראשון, תשפ"ב, 5 ביוני 2022.

ניר אורבך: המושב השלישי של הכנסת ה-24, בעזרת השם, ייפתח ביום ראשון, כ"ח בתשרי תשפ"ג, 23 באוקטובר 2022.

ניר אורבך: מי בעד המועדים הללו – ירים את ידו.

ניר אורבך: בעד – פה אחד

ניר אורבך: פה אחד.

ניר אורבך: קיבלנו את המועדים המומלצים.

ניר אורבך: תודה רבה, ירדנה.

החוק הבאות: << נושא >>1.

החוק הבאות: הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018) (תיקון מס' 4) (הארכת תוקף הוראת מעבר), התשפ"ב-2021, מ/1470 << נושא >>

ניר אורבך: אני עובר כרגע לסעיף ג': קביעת ועדות לדיון בהצעות החוק הבאות:

ניר אורבך: הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018) (תיקון מס' 4) (הארכת תוקף הוראת מעבר), התשפ"ב-2021, מ/1470.

ניר אורבך: המלצת הלשכה המשפטית להעביר את זה לוועדת הכלכלה.

ניר אורבך: כמו כן, נשמעו הצעות במליאה להעביר את הצעת החוק לוועדת הכספים.

ניר אורבך: נצביע על הסעיף הזה.

ניר אורבך: מי בעד להעביר לוועדת הכלכלה – ירים את ידו.

ניר אורבך: בעד – פה אחד

ניר אורבך: פה אחד.

ניר אורבך: סעיף 2.

ניר אורבך: הצעת חוק חומרי נפץ (תיקון מס' 5), התשפ"ב-2021, מ/1473.

ניר אורבך: המלצת הלשכה המשפטית להעביר את זה לוועדת החוץ והביטחון.

ניר אורבך: כמו כן, נשמעו הצעות במליאה להעביר את הצעת החוק לוועדה המיוחדת לזכויות הילד.

ניר אורבך: מי בעד להעביר את זה לחוץ וביטחון – ירים את ידו.

ניר אורבך: בעד – פה אחד

ניר אורבך: פה אחד.

ניר אורבך: סעיף 3.

ניר אורבך: הצעת חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 17), התשפ"ב-2021, מ/1482.

ניר אורבך: המלצת הלשכה המשפטית היא להעביר לוועדת החוץ והביטחון.

ניר אורבך: כמו כן, נשמעו הצעות במליאה להעביר את הצעת החוק לוועדת המדע.

ניר אורבך: מי בעד להעביר לוועדת החוץ והביטחון – ירים את ידו.

זאב בנימין בגין: לא הבנתי, סליחה, אדוני היושב-ראש.

ניר אורבך: הסעיף השלישי, להעביר את זה לוועדת החוץ - - -

יצחק פינדרוס: אני דווקא ביקשתי ועדה אחרת, לא יודע למה זה לא נרשם.

זאב בנימין בגין: זה שירות במשטרה, אז אולי המקום המתאים הוא ועדת ביטחון הפנים החדשה.

ארבל אסטרחן: צריך לומר שעברו שתי הצעות חוק אתמול – אחת לגבי המשטרה ואחת לגבי השב"ס.

ארבל אסטרחן: השב"ס עבר ישירות מהמליאה לחוץ וביטחון.

ארבל אסטרחן: אלו שתי הצעות שקשורות זה לזה, איפה אפשר לשים חיילים - - -

יצחק פינדרוס: אני גם בשב"ס הערתי שצריך להעביר את זה למעמד האישה.

זאב בנימין בגין: כתובה המילה ביטחון, אבל מי שיוצב בעניין זה – למשטרה, זה לשירות בתי הסוהר.

ארבל אסטרחן: זה היכן ישרתו חיילים.

זאב בנימין בגין: אז איך זה - - -

ארבל אסטרחן: כי זו תפיסה איפה יכולים לשרת חיילים.

ניר אורבך: חבר הכנסת בני בגין, יש סיכום בין יושב-ראש ועדת החוץ והביטחון ליושבת-ראש ועדת ביטחון הפנים שזה יעבור לחוץ וביטחון.

ניר אורבך: זה מסוכם בין שני ראשי הוועדות.

יצחק פינדרוס: אני ביקשתי במליאה על שניהם להעביר את זה למעמד האישה.

יצחק פינדרוס: אני חושב שבעקבות הפרשייה של הסוהרות, דבר כזה צריך להיות נידון שם, ולדעת שהן מוגנות, בפרט שהקואליציה לא נותנת לבדוק את זה, אז צריך לבדוק שהן יהיו מוגנות.

ניר אורבך: אני חולק על דבריך כי יש בדיקה של הקואליציה.

יצחק פינדרוס: אני ראיתי שהקואליציה הצביעה נגד הבדיקה.

ניר אורבך: אם אתה רוצה, אני אביא לך חומרים.

ניר אורבך: יש בדיקה.

ניר אורבך: יש בדיקה.

ניר אורבך: אומנם לא כמו שהאופוזיציה רצתה, בוועדת חקירה פרלמנטרית, אבל יש בדיקה.

יצחק פינדרוס: אין בעיה, אבל תגידו מה, לא הודעתם מה.

יצחק פינדרוס: תביאו הצעה של הקואליציה - - -

ניר אורבך: הודיעו.

ניר אורבך: סגן השר סגלוביץ' עמד והסביר, גם לא כל כך הקשיבו.

יצחק פינדרוס: הסביר שמה, שעוד פעם הפרקליטות תבדוק את זה.

יצחק פינדרוס: - - -

ניר אורבך: לא, לא, יש שם בדיקה שלפי מה שהתרשמנו, היא בדיקה רצינית.

יצחק פינדרוס: - - -.

יצחק פינדרוס: אם זו הייתה הבת שלי, לא הייתי רגוע.

ניר אורבך: מי בעד להעביר לוועדת החוץ והביטחון – ירים את ידו.

ניר אורבך: שלושה בעד.

ניר אורבך: מי נגד?

ניר אורבך: אחד.

ניר אורבך: בעד – 3

ניר אורבך: נמנעים – אין

ניר אורבך: ברוב קולות ההצעה עוברת לוועדת החוץ והביטחון.

ניר אורבך: אני נועל כרגע את הישיבה.

ניר אורבך: רביזיה בשעה 13:20.

ניר אורבך: תודה רבה.

עידית סילמן: אנחנו פותחים את הישיבה.

עידית סילמן: י' בטבת תשפ"ב, רביזיה, על סדר-היום: ערעורם של חברי הכנסת שלמה קרעי, אורית סטרוק ומאיר פורש על החלטת הנשיאות שלא לאשר דחיפות הצעתם לסדר-היום בנושא "מינוי שי ניצן לרקטור הספרייה הלאומית בניגוד לחוק ולתפקיד חדש שנתפר במיוחד בשבילו".

עידית סילמן: זאת אומרת, בנשיאות לא העבירו את זה להצעה דחופה לסדר.

עידית סילמן: ועדת הכנסת דחתה את הערעור.

עידית סילמן: חברת הכנסת אורית סטרוק, תנמקי.

אורית סטרוק: אני רוצה בבקשה לנמק את הרביזיה שלי.

אורית סטרוק: קודם כל אפתח ואדייק, כי לצערי, לא עשיתי את זה בפעם הקודמת, ואז נאלצתי לעשות את זה בקריאות ביניים.

אורית סטרוק: אז אני קודם כל רוצה שנדייק את המסגרת, וזה מאוד חשוב, גברתי היושבת-ראש, משום שהמסגרת היא לא שאנחנו אומרים לנשיאות הכנסת את לא היית בסדר, או שאנחנו מטיחים בה האשמות כאלה ואחרות, זה לא האירוע.

אורית סטרוק: האירוע הוא, כפי שלמדתי כאן, ואני מודה על כך מאוד מאוד לארבל, שלוועדת הכנסת יש פררוגטיבה, למרות החלטת הנשיאות להכניס עוד נושא.

אורית סטרוק: זה דבר ראשון, פשוט שנבין את המסגרת, זה מאוד מאוד חשוב.

עידית סילמן: זה חשוב בלי קשר.

אורית סטרוק: ולמה זה חשוב?

אורית סטרוק: כי זה סוג של אינסטנציה נוספת שאתה יכול להביא בפניה את הדבר ולהסביר למה זה כל כך חשוב.

אורית סטרוק: דבר שני שאני רוצה לומר, שלמרות שיושב-ראש הוועדה הקבוע, ניר אורבך, אמר – ואני מאמינה לו שכך הוא הרגיש – שאני תמיד באה עם ערעורים, אני אומרת לך, גברתי, שאני לא תמיד באה עם ערעורים.

אורית סטרוק: אני מכירה את הכלי של הערעור, ואני משתמשת בו מאוד במשורה ולא בכל פעם.

אורית סטרוק: בכל שבוע אני מגישה הצעות דחופות לסדר, ולא בכל פעם שלא מקבלים – אני מבינה שהנשיאות לא יכולה לקבל את כולם, אין בכלל מציאות כזאת.

אורית סטרוק: אני לא מערערת על ימין ועל שמאל.

אורית סטרוק: מכאן אני מגיעה לנושא של הרביזיה.

אורית סטרוק: את לא היית כאן, אז אני אחזור בקצרה על הדברים כדי לא להלאות.

אורית סטרוק: מה שאנחנו טענו כאן – אני אומרת ממש בקליפת האגוז, פרסתי את זה באריכות בדיון עצמו.

אורית סטרוק: מה שאנחנו טוענים זה שהמינוי הזה של שי ניצן הוא מינוי שתפור כחליפה ליתום לתפקיד שלא היה ולא נברא, ולא קיים בחוק, ומישהו החליט לתפור תפקיד במיוחד עבורו ולמלא את כיסיו – סליחה – במשכורת שמנה, ולייצר לו איזשהו תפקיד בכיר שממנו הוא יוכל להתקדם הלאה.

אורית סטרוק: אני פירטתי, ואני לא אחזור על הפירוט, שכך היה עם שי ניצן, עם אותו אדם, גם לפני כעשר שנים.

אורית סטרוק: הדברים גם רשומים בפרוטוקולים של הכנסת ושל הממשלה וידועים, פירטתי אותם כאן, אני לא אחזור על זה.

אורית סטרוק: מה שאני אומרת, גברתי, שכחברי כנסת, אחד התפקידים הכי חשובים שלנו, אפילו יותר חשוב מתפקיד החקיקה, זה לפקח.

אורית סטרוק: לפקח על עבודת הממשלה, לוודא שהמדינה שלנו לא הופכת להיות מדינה מושחתת.

אורית סטרוק: ואני מתרשמת – ולא רק אני, היו פה גם חבר הכנסת שלמה קרעי, חבר הכנסת פרוש, חבר הכנסת פינדרוס וחבר הכנסת רוטמן, וכולנו מתרשמים שיש כאן משהו מסריח.

אורית סטרוק: אמרתי את זה קודם בדיון בקריאת ביניים, אני אומרת את זה עכשיו בצורה מסודרת: יש כאן משהו שמסריח יותר מהבואש שמשתמשים בו נגד המפגינים, שגם הוא כדאי שיחלוף מן העולם.

אורית סטרוק: יש כאן משהו מאוד מסריח, שלוקחים אדם שמעולם לא הייתה מומחיותו בתחום הזה של ספריות, ואדם שיש לו כוח בלתי רגיל – על זה אני כן אחזור, על הנקודה הזו אני כן אחזור כדי שאת תביני, גברתי היושבת-ראש, כי בסופו של יום גם את צריכה להרים את אצבעך בעניין הזה.

אורית סטרוק: ב-2013 כשהמינוי של שי ניצן כפרקליט המדינה הובא לממשלה, הוא הובא כמועמד יחיד מטעם ועדת האיתור.

אורית סטרוק: זאת אומרת, לא אפשרו לממשלה שום אופציה אחרת, אז כתבת גלי צה"ל דאז, היום היא ברשת ב', אילאיל שחר, אמרה בשידור, ויש לי את ההקלטה, ששרים בממשלה אמרו לה שהם מצביעים בעד המינוי הזה משום שהם מפחדים שאם הם לא יצביעו בעד המינוי הזה, יתפרו להם תיק.

אורית סטרוק: אנחנו גם שמענו דברים דומים, קשים – קשים מאוד – בהקלטות של היועץ המשפטי לממשלה מנדלבליט, שאמר ששי ניצן מחזיק אותו בגרון.

אורית סטרוק: זאת אומרת, אנחנו מדברים על אדם רב כוח שמקבל תפקיד שלא היה ולא נברא ונוצר במיוחד בשבילו.

אורית סטרוק: מרפדים את כיסיו בכסף ומייצרים לו מקפצה לעתיד.

אורית סטרוק: זה מסוג הדברים, גברתי, איך אומרים?

אורית סטרוק: זה במשמרת שלנו.

אורית סטרוק: זה במשמרת שלך, זה במשמרת שלי, זה במשמרת של חבר הכנסת בגין שנכנס לכאן, זה במשמרת שלנו לוודא שאין פה שחיתות.

עידית סילמן: חברת הכנסת סטרוק, למעט לאשר דחיפות ההצעה לסדר-היום בנושא, יש לך איזשהו רעיון אחר שאת יכולה לחשוב עליו?

אורית סטרוק: עכשיו בדיוק קלעת לעניין של מה שרציתי לומר.

אורית סטרוק: אני רציתי להציע – אני לא רוצה לכפות.

אורית סטרוק: אני לא רוצה לכפות על הוועדה להצביע משהו שלא מתאים לה, אבל אני כן חושבת שהנושא הזה חייב לבוא לדיון כאן בכנסת.

אורית סטרוק: אגב, אני אמרתי לחבר הכנסת קרעי – הוא היוזם, אני רק הצטרפתי אליו – שיכול להיות שבכלל היה רצוי לדון בזה בוועדה, למשל בוועדת החינוך, התרבות והספורט, שהנושא של הספרייה הלאומית הוא אצלה.

אורית סטרוק: לו יצויר שהייתה כאן ועדה לביקורת המדינה, אז היה צריך שם לדון בזה.

עידית סילמן: אז בוודאי שם.

אורית סטרוק: אבל לא יכול להיות – אני אומרת באמת, אני מדברת פה על המצפון - - -

עידית סילמן: אני לא מתיימרת להתווכח עם תחושות ועם אמיתות דברים שאת מרגישה ואת מכירה.

אורית סטרוק: לא רק אני מרגישה.

עידית סילמן: כן, כן, ושאת מכירה לאורך משק כנפי ההיסטוריה שאת חושבת לנכון שזה ככה.

עידית סילמן: ולכן אני אומרת שאני מוכנה לבוא איתך ליושבת-ראש ועדת החינוך, כמו שאמרת, ולשאול אותה אם מקובל עליה לקיים דיון.

עידית סילמן: נשאל אותה ביחד אם אפשר לקיים אצלה דיון בנושא הזה.

עידית סילמן: הרי אני לא אמונה להחליט כן או לא, אבל בגלל שדחו את זה כאן ועכשיו אנחנו עומדים רק בפני רביזיה, אני יכולה להציע לך את עזרתי בנושא.

אורית סטרוק: אני רוצה להעיר משהו.

אורית סטרוק: קודם כל, אני מאוד מעריכה את הגישה הזו, שהיא גישה פרקטית.

אורית סטרוק: אני בעד.

אורית סטרוק: אבל מה אני רוצה להעיר כאן?

עידית סילמן: מה עם שאילתה?

אורית סטרוק: רגע, רגע.

אורית סטרוק: שאילתה לא תעזור.

אורית סטרוק: אני מכירה את הכלי של השאילתה, אני משתמשת בו הרבה.

אורית סטרוק: פה צריך לחפור קצת מתחת לאדמה.

אורית סטרוק: יש פה איזושהי בעיה.

אורית סטרוק: אני אסביר את הבעיה, ובואי נחשוב ביחד איך אנחנו פותרים אותה, כי אני אומרת שוב, מחובתנו כחברי כנסת לראות שהנושא הזה נבדק, ונבדק כמו שצריך.

אורית סטרוק: יש פה איזשהו קושי שיושבת-ראש ועדת החינוך – אגב, אני מגיעה המון לוועדת החינוך, ואני חושבת שהיא יושבת-ראש מצוינת, חברת כנסת שרן השכל, היא עושה עבודה מאוד מאוד טובה.

אורית סטרוק: אבל יש בעיה, היא חברה בתקווה חדשה, ותקווה חדשה קשורה לאירוע.

אורית סטרוק: יש פה קושי.

אורית סטרוק: יש פה קושי.

אורית סטרוק: אז אולי אנחנו צריכים למצוא ועדה אחרת של הכנסת שתדון בזה.

אורית סטרוק: אולי ועדת הכנסת עצמה תדון בזה.

אורית סטרוק: אני לא יודעת - - -

עידית סילמן: הצעת את זה ליו"ר ועדת הכנסת?

אורית סטרוק: לא, לא, זה עלה בדעתי תוך כדי ההיערכות לרביזיה.

אורית סטרוק: אני חושבת שאי אפשר להשאיר את הנושא הזה ללא בדיקה רצינית.

אורית סטרוק: אם יש כאן שחיתות, זו ממש חובתנו, תפקידנו לברר את זה.

עידית סילמן: הדבר היחיד שאני יכולה להציע, אני חושבת שתפני ליו"ר ועדת הכנסת בנושא הזה לנסות לבדוק אם זה רלוונטי מטעמו לקיים דיון כזה בוועדה.

אורית סטרוק: אולי אפשר לשאול את היועצת המשפטית אם זה מעשי?

ארבל אסטרחן: אבל זה לא עניין של ועדת הכנסת, אם כבר זה עניין של ועדת חינוך.

אורית סטרוק: רק חינוך.

אורית סטרוק: אז אולי אפשר לעשות אחרת, אולי אפשר שוועדת הכנסת תפנה באופן רשמי ומוסמך - - -

עידית סילמן: בגלל שאני לא יו"ר ועדת הכנסת, אז אני לא אוכל לקבל – אבל אני כן - - -

אורית סטרוק: מה אומרת ארבל?

ארבל אסטרחן: זה לא דבר מקובל.

ארבל אסטרחן: את יכולה לפנות ליו"ר ועדת החינוך ולבקש ממנה לשים נושא על סדר-היום.

אורית סטרוק: לא, לא, אבל אני רוצה פה את עזרת ועדת הכנסת וגם יושבת-ראש הקואליציה, שיש לה כוח עצום.

אורית סטרוק: אני חושבת שהבנת מה שאני אומרת.

אורית סטרוק: יש כאן משהו מאוד מסריח.

עידית סילמן: הבנתי מה שאת אומרת, וחברת הכנסת סטרוק, אני רוצה להגיד לך שבאמת ובתמים – ואני מאמינה שבתוך תוכך ובליבך את יודעת – שהרצון שלנו, והרצון שלי באופן אישי כיושבת-ראש קואליציה, הוא לסייע בכל מה שאני יכולה, גם אם זה לעניין חקיקה פרטית וגם לעניין דברים אחרים.

עידית סילמן: אני גם הייתי בקשר עם הצוות שלך, היקר והמקסים, כדי לנסות ולסייע ולעזור בדברים אחרים, ובמה שאני יכולה, אני אשמח לסייע.

אורית סטרוק: אז מה את רוצה לעשות?

אורית סטרוק: מה את מציעה?

עידית סילמן: אני כרגע פה לעניין הרביזיה.

אורית סטרוק: מה את מציעה לעשות?

עידית סילמן: אני אחשוב אתך ביחד.

עידית סילמן: אני רואה שיש כאן - - -

אורית סטרוק: הרי אתם יכולים במחי יד למחוק את הרביזיה.

עידית סילמן: עוד פעם, לא הייתי בדיון כאן על מה מדובר ומה לא בסדר.

אורית סטרוק: את רוצה שאני אסביר מחדש?

אורית סטרוק: אני מוכנה להסביר.

עידית סילמן: לא, אני לא רוצה שתסבירי מחדש, אני אבוא אליך.

אורית סטרוק: מדובר בנושא שהוא מאוד מסריח ומאוד חשוד ואסור לנו כחברי כנסת להרפות ממנו.

עידית סילמן: אורית, אורית, הבנתי, הבנתי.

עידית סילמן: אגב, אם יש דברים שהם חשובים, יש ערכאות מסודרים שאפשר לפנות - - -

אורית סטרוק: לא, אין.

אורית סטרוק: לא, אין.

אורית סטרוק: את רוצה שאני אסביר לך איך שי ניצן שולט במשטרה?

אורית סטרוק: שאני אספר לך על יעקוב אבו-אלקיעאן?

אורית סטרוק: שאני אספר לך על - - -

עידית סילמן: אבל הצעה לסדר, זה מה שיפתור את העניין?

ארבל אסטרחן: את יכולה להגיש הצעה רגילה.

ארבל אסטרחן: אם לא אישרו הצעה דחופה, אפשר להגיש הצעה רגילה.

ארבל אסטרחן: אומנם זה כבר יהיה בשבוע הבא.

- דדון: זה מה שהציעו גם במהלך הדיון.

ארבל אסטרחן: הצעה רגילה, פשוט יורדת מהמכסה, זה ההבדל.

ארבל אסטרחן: במליאה היא רק נותנת לך יותר זמן לדבר, ובסופו של דבר ההצבעה היא אותו דבר – לכלול בסדר-היום, לא לכלול בסדר-היום או להעביר לוועדה.

אורית סטרוק: אני לוקחת את העצה של ארבל.

אורית סטרוק: אני אציע את זה קודם כל לשלמה קרעי משום שהוא - - -

עידית סילמן: ומאיר פרוש.

ארבל אסטרחן: יש לו גם מכסה גדולה יותר.

אורית סטרוק: הוא גם זה שיזם.

אורית סטרוק: אני בסך הכול הצטרפתי.

עידית סילמן: למה יש לו מכסה - - -

ארבל אסטרחן: כי לליכוד יש מכסה יותר גדולה מהציונות הדתית.

ארבל אסטרחן: זו אותה מכסה של הצעות חוק - - -

עידית סילמן: מה המכסה?

עידית סילמן: סתם שאני אדע.

ארבל אסטרחן: היא טרם נקבעה באופן פורמלי בכנסת הזו, אבל ממשיכים לנהוג כפי שהיה בכל הכנסות.

ארבל אסטרחן: בסופו של דבר זו הצעה שהיא אחידה להצעות חוק והצעות לסדר.

אורית סטרוק: אני אציע לו להגיש - - -

עידית סילמן: חברת הכנסת סטרוק, ארבל טובה ממני בהצעות - - -

אורית סטרוק: יש לי שאלה אחרת אליך, עידית.

אורית סטרוק: האם אפשר – כי נראה לי שזה יותר מתאים לוועדה.

אורית סטרוק: אני אציע לו להגיש בקשה לדיון מהיר בוועדת החינוך, ואת תסייעי כיושבת-ראש הקואליציה שההצעה הזאת תתקבל.

עידית סילמן: אני יכולה לומר שיש שם את הסגנים שדווקא אליהם צריך לפנות גם.

עידית סילמן: לפני כן, לפני שאת מגישה הצעה לדיון מהיר, אני אשמח לשבת אתך על זה כדי לשמוע קצת יותר לעומק כי אני לא בקיאה בסוגיה.

עידית סילמן: אני אגיע אליך, אני אשב אתך, אשמע ממך ובהתאם לזה נקבל החלטה.

עידית סילמן: מתאים?

אורית סטרוק: בסדר.

עידית סילמן: ככה תהיי חייבת לי גם קפה על הדרך אחרי הצום.

עידית סילמן: או ביום אחר.

עידית סילמן: אני חושבת שזה ראוי וטוב, לא.

אורית סטרוק: אין בעיה, אפשר עכשיו.

ארבל אסטרחן: אז הרביזיה נמשכת או מוצבעת?

אורית סטרוק: אני אומרת שוב, אבל אני מצפה שזה יהיה רציני.

עידית סילמן: רציני, את תזמיני אותי לקפה, או שאת רוצה לבוא אליי לקפה ונשב ביחד על קפה בנוגע למינוי שי ניצן לרקטור הספרייה הלאומית.

אורית סטרוק: את מוזמנת לקפה, ולאור הרצינות של יושבת-ראש הקואליציה - -

עידית סילמן: באמת אבל.

אורית סטרוק: אני מדברת רק ברצינות.

אורית סטרוק: מכירים אותי בוועדה.

אורית סטרוק: נכון, נועה, אני מדברת רק ברצינות?

אורית סטרוק: אצלי אין צחוקים.

עידית סילמן: אורית גם יודעת שאני מעריכה אותה באופן אישי.

אורית סטרוק: אני אומרת שוב, לאור ההצעה הרצינית של יושבת-ראש הקואליציה, אני אמשוך את הרביזיה ואנחנו נשתדל שהנושא הזה ייבדק כמו שצריך בוועדת החינוך, התרבות והספורט של הכנסת.

עידית סילמן: אני אשב עם אורית ואשמע על זה.

עידית סילמן: אשריכם ישראל.

עידית סילמן: צום קל.

עידית סילמן: האמת והשלום אהבו.

עידית סילמן: הישיבה נעולה.